Държавен вестник, бр. 61, 2021 г., стр. 13

БРОЙ  61	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВО 
НА ОБРАЗОВАНИЕТО И НАУКАТА
НАРЕДБА № 15 
от 8 юли 2021 г.
за придобиване на квалификация по профе-
сията „Електромонтьор“
Раздел I
Общи положения
Чл. 1. С тази наредба се определя дър-
жавният образователен стандарт (ДОС) за 
придобиването на квалификация по профе-
сията 522020 „Електромонтьор“ от област 
на образование „Техника“ и професионално 
направление 522 „Електротехника и енерге-
тика“ съгласно Списъка на професиите за 
професионално образование и обучение по 
чл. 6, ал. 1 от Закона за професионалното 
образование и обучение.
Чл. 2. Държавният образователен стандарт 
за придобиването на квалификация по про-
фесията 522020 „Електромонтьор“ съгласно 
приложението към тази наредба определя 
изискванията за придобиването на втора сте-
пен на професионална квалификация за спе-
циалностите 5220201 „Електрически машини 
и апарати“, 5220204 „Електрообзавеждане на 
производството“, 5220205 „Електрообзавежда-
не на кораби“, 5220206 „Електрообзавеждане 
на железопътна техника“, 5220207 „Елек-
трообзавеждане на транспортна техника“, 
5220208 „Електрообзавеждане на електрически 
превозни средства за градски транспорт“, 
5220209 „Електрообзавеждане на подемна и 
асансьорна техника“, 5220210 „Електрически 
инсталации“, 5220211 „Електродомакинска 
техника“ и 5220212 „Електроенергетика“.
Чл. 3. Въз основа на ДОС по чл. 1 и рам-
ковите програми по чл. 10, ал. 3, т. 2, 3 и 6 
от Закона за професионалното образование 
и обучение се разработват типови учебни 
планове за ученици, учебни планове за лица, 
навършили 16 години, и учебни програми за 
обучението по специалностите по чл. 2.
Раздел II
Съдържание на държавния образователен 
стандарт
Чл. 4. (1) Държавният образователен стандарт 
по чл. 1 определя изискванията към кандида-
тите, описанието на професията, единиците 
резултати от ученето, изискванията към матери-
алната база и изискванията към обучаващите.
(2) Държавният образователен стандарт за 
придобиване на квалификация по професията 
522020 „Електромонтьор“ включва общата, 
отрасловата и специфичната професионална 
подготовка с необходимите професионални 
компетентности, които гарантират на обучаемия 
възможността за упражняване на професията 
след завършване на обучението.
Преходни и заключителни разпоредби
§ 1. (1) Типовите учебни планове по чл. 3, 
разработени въз основа на тази наредба, се 
прилагат от учебната 2021/2022 г. за учениците, 
които от тази година започват обучението си за 
придобиване на професионална квалификация 
по професията.
(2) Учениците, които са приети за обучение 
за придобиване на професионална квалифика-
ция по професията в системата на училищното 
образование до учебната 2020/2021 г. включи-
телно, се обучават и завършват обучението си 
по учебните планове и учебните програми, 
които са действали при постъпването им.
(3) Лицата, навършили 16 години, които към 
влизане в сила на тази наредба се обучават в 
квалификационен курс, завършват обучението 
си по учебните планове и учебните програми, 
по които са започнали.
§ 2. Тази наредба се издава на основание 
чл. 22, ал. 6 във връзка с ал. 2, т. 6 от Закона за 
предучилищното и училищното образование и 
отменя Наредба № 39 от 2012 г. за придобиване 
на квалификация по професията „Електромон-
тьор“ (ДВ, бр. 16 от 2012 г.).
§ 3. Наредбата влиза в сила от деня на об-
народването є в „Държавен вестник“.
Министър: 
Николай Денков
Приложение 
към чл. 2
Държавен образователен стандарт за придобиване на квалификация по професията 
„Електромонтьор“
Професионално направление:
522
Електротехника и енергетика
Наименование на професията:
522020
Електромонтьор
Специалности
Степен на професио-
нална квалификация
Ниво по Национал-
на квалификационна 
рамка (НКР)
Ниво по Европейска 
квалификационна рамка 
(ЕКР)
5220201
Електрически машини и 
апарати
Втора
3
3